Wezaretê Pawitişî yê DYA  bi eşkerayîyeka nuştekîye da zanayene ke eke operasyonêk bêro viraştene, Pentagon do paşt nêde nê operasyonî û vat gama yewhete seba Tirkîya rîsk a û Tirkîya do bibe berpirsîyarê bi hezaran endamanê DAÎŞ'î.
Eşkerayîye de nê ameyî vatene: ''Wezaretê Pawitişî - sey serekî- Tirkîya rê bi hewayêkê eşkera vat, ma paşt nêdanê operasyonê dewleta Tirkî yê Sûrîye. Hêzê çekdarî yê DYA do paşt nêdê operasyonêko winayên û do tewrê mabênê nê operasyonî nêbê. Pêvînayîşanê artêşa Tirkî de ma her wext behsa nê çi kerde, caardişê asayîşî na herême de koordînasyon û hemkarîye ya. Ma zî Tirkîya rê behsa tayê rîskan kerde. Seba ke ma netîceyanê nê rîskanê ke ê do bibê sedemê bêîstîkrarîye, Tirkîya reyde parbe bikê, ma do bi NATO û hemkarê xo yê koalîsyonî reyde bixebitê."
